யூரோப்பியம்
{{Infobox europium}}
 '''யூரோப்பியம்''' அல்லது '''ஐரோப்பியம்''' (''Europium'') [[தனிம அட்டவணை]]யில் '''Eu''' என்னும் குறியீடு கொண்ட ஒரு [[வேதியியல்]] [[தனிமம்]]. இதன் [[அணுவெண்]] '''63'''. இத் தனிமத்தின் அணுக்கருவினுள் 89 [[நொதுமி]]கள் உள்ளன. இத்தனிமத்தின் பெயர் [[ஐரோப்பா]]வைப் பின்பற்றி வைக்கப்பட்டது.
 
 == குறிப்பிடத்தக்க பண்புகள் ==
 யூரோப்பியம் அரிதில் கிடைக்கும் கனிமங்களிலேயே மிகுந்த வேதியியல் வினைபற்றும் தன்மை உடையது. எளிதாக காற்றில் ஆக்ஸைடாகின்றது. [[நீர்|நீருடன்]] வேதியியல் வினையுறும்பொழுது இது [[கால்சியம்|கால்சியத்துடன்]] ஒத்துள்ளது. விரைந்து ஆக்ஸிஜனுடன் இணைவதால், தனி மாழையாகத் திண்மமாக எண்ணெய்க்குள் வைத்து இருந்து தந்தாலும் பளபளப்பில்லாமல் மங்கியே காணப்படுகின்றது. யூரோப்பியம், காற்றில் 150&amp;nbsp;°C முதல் 180&amp;nbsp;°C வெப்பநிலையில் தீப்பற்றுகின்றது. இது [[ஈயம்]] போல கெட்டியாகவும், எளிதில் தட்டி கொட்டி தகடாக்கும் தன்மை உடைய பொருள்.
 
 == பயன்பாடுகள் ==
 வணிகக் கோணத்தில் ஒரு சில பயன்பாடுகளே கொண்டுள்ளது லேசர்களில் (சீரொளி மிகைப்பிகளில்) புறவூட்டுப் பொருளாகப் பயன்படுகின்றது. டௌன் சிக்கல்குறைபாடு போன்ற மரபணுக் குறைபாடுகளுக்கான சோதனைகளில் இம்மாழை பயன்படுகின்றது. [[நொதுமி]]களை (நியூட்ரான்களை)ப் பற்றிக்கொள்வதால் அணுநிலையங்களில் பயன் பெறுகின்றது. தொலைக்காட்சிகளில் உள்ள எதிர்மின்னிக் குழல் திரைகளில் சிவப்பு நிறம் தரும் ஒளிரியாக யூரோப்பியம் ஆக்ஸைடு (Eu&lt;sub&gt;2&lt;/sub&gt;O&lt;sub&gt;3&lt;/sub&gt;) பயன்படுகின்றது. இதே போல புளோரசண்ட் விளக்குகளிலும் பயன்படுகின்றது. மூன்று இயைனி (trivalent) யூரோப்பியம் சிவப்பு ஒளிரியையும், ஈரியைனி (divalent) யூரோப்பியம் நீல நிற ஒளிரியையும் தருகின்றது. இந்த இரு நிறங்களுடன் மஞ்சள்/பச்சை நிற டெர்பியம் ஒளிரியும் சேர்ந்து மூன்று நிற விளக்குகளைக் கொண்ட ஒளி அமைப்புகள் விலை மலிவுடன் அமைக்க வழி வகுக்கின்றது. மருந்து உற்பத்தியில் உயிரியமூலக்கூறுகள் பற்றிய வினைகளைத் தேர்வு செய்ய யூரோப்பியம் பயன்படுகின்றது. கள்ள [[யூரோ]] பணத்தாள்கள் செய்வதைத் தடுக்கும் முகமாக ஒளிரிகளள் பதிக்கப் பயன்படுகின்றது&lt;ref&gt;{{Cite web |url=http://www.smarterscience.com/eurosandeuropium.html |title=Europium and the Euro |access-date=2007-12-08 |archive-date=2009-08-04 |archive-url=https://web.archive.org/web/20090804012831/http://www.smarterscience.com/eurosandeuropium.html |url-status=dead }}&lt;/ref&gt;
 
 == வரலாறு ==
 யூரோப்பியம் முதன் முதலாக பால் எம்மீல் லெக்காக் டி புவாபௌட்ரான் (Paul Émile Lecoq de Boisbaudran]] என்பவரால் [[1890]]ல் கண்டுபிடிக்கப்பட்டது. சமாரியம்-கடோலினியச் சேர்க்கைப் பொருள்களை ஆய்வு செய்யும் பொழுது அவ்விரு பொருட்களையும் சேரா ஓர் ஒளிமாலைக் கோடுகளைக் கண்டறிந்து யூரோப்பியம் இருப்பதை உணர்ந்தனர். எனினும் யூரோப்பியத்தை [[1896]]ல் கண்டுபிடித்ததாக பிரெஞ்சு வேதியியலாளர் யூஜீன் அனட்டோல் டிமார்சே (Eugène-Anatole Demarçay]) அவர்களைக் கூறுவர். இவர் பின்னாளில் [[1901]]ல் யுரோப்பியத்தைத் தனியாகப் பிரித்தெடுத்தார்.
 
 == கிடைக்கும் மலிவு ==
 
 == யூரோப்பிய சேர்மங்கள் ==
 
 == ஓரிடத்தான்கள் ==
 {| class=&quot;wikitable&quot; align=&quot;right&quot;
 |+ வெப்ப நொதுமிகள் பற்றுறும் குறுக்களவு &lt;br /&gt;Thermal neutron capture cross sections
 ![[ஓரிடத்தான்]]கள்
 |&lt;sup&gt;151&lt;/sup&gt;Eu||&lt;sup&gt;152&lt;/sup&gt;Eu||&lt;sup&gt;153&lt;/sup&gt;Eu||&lt;sup&gt;154&lt;/sup&gt;Eu||&lt;sup&gt;155&lt;/sup&gt;Eu
 |-
 !விளைவு
 |~10||low||1580||&gt;2.5||330
 |-
 !Barns
 |5900||12800||312||1340||3950
 |}
 இயற்கையாகக் கிடைக்கும் யுரோப்பியம் &lt;sup&gt;151&lt;/sup&gt;Eu மற்றும் &lt;sup&gt;153&lt;/sup&gt;Eu ஆகிய இரண்டு [[ஓரிடத்தான்]]களைக் (ஐசோடோப்புகளைக்) கொண்டுள்ளன, இவற்றில் &lt;sup&gt;153&lt;/sup&gt;Eu பெருமளவு காணப்படுகின்றன (52.2%). &lt;sup&gt;153&lt;/sup&gt;Eu நிலையான ஓரிடத்தானாகும், அதேவேளையில் &lt;sup&gt;151&lt;/sup&gt;Eu [[அல்ஃபா சிதைவு]]க்கு நிலையற்றதாக இருப்பது தற்போது கண்டுபிடிக்கப்பட்டுள்ளது, இதன் [[அரைவாழ்வுக் காலம்]] {{val|5|+11|-3|e=18|ul=ஆண்டு}} ஆகும்,&lt;ref&gt;{{cite journal|title=Search for α decay of natural europium|author= Belli, P.|doi=10.1016/j.nuclphysa.2007.03.001|year=2007|journal=Nuclear Physics A|volume=789|pages=15–29|display-authors=1|last2=Bernabei|first2=R|last3=Cappella|first3=F|last4=Cerulli|first4=R|last5=Dai|first5=C|last6=Danevich|first6=F|last7=Dangelo|first7=A|last8=Incicchitti|first8=A|last9=Kobychev|first9=V|bibcode = 2007NuPhA.789...15B }}&lt;/ref&gt; அதாவது, ஒவ்வொரு கிலோகிராம் இயற்கை யுரோப்பியத்திலும் இரு நிமிடங்களுக்கு ஒரு ஆல்ஃபா தேய்வு இடம்பெறுகிறது. இயற்கைக் [[கதிரியக்க ஓரிடத்தான்]] &lt;sup&gt;151&lt;/sup&gt;Eu ஐத் தவிர, 35 செயற்கைக் கதிரியக்க ஓரிடத்தான்கள் விரித்துரைக்கப்பட்டுள்ளன, இவற்றில் &lt;sup&gt;150&lt;/sup&gt;Eu மிகவும் நிலையானது. இதன் அரைவாழ்வு 36.9 ஆண்டுகள், &lt;sup&gt;152&lt;/sup&gt;Eu இன் அரைவாழ்வு 13.516 ஆண்டுகள், &lt;sup&gt;154&lt;/sup&gt;Eu இன் அரைவாழ்வு 8.593 ஆண்டுகள். ஏனையவற்றின் அரைவாழ்வுகள் 4.7612 ஆண்டுகளுக்கும் குறைவானவை, இவற்றில் பெரும்பாலானவற்றின் அரைவாழ்வுகள் 12.2 செக்கன்களுக்கும் குறைவானவை.
 
 &lt;sup&gt;153&lt;/sup&gt;Eu ஐ விட இலகுவான ஓரிடத்தான்களின் முக்கியமான [[கதிரியக்கம்]] [[இலத்திரன்]] பிடிப்பு மூலமும், பாரமான ஓரிடத்தான்களின் முக்கிய கதிரியக்கம் [[பீட்டா சிதைவு]] மூலமும் இடம்பெறுகின்றது.
 
 === தொழிற்துறைக் கதிரியலில் யுரோப்பியம் ===
 கதிரியக்கம் இல்லாத அணுநிறை 151, 153 கொண்ட இரு ஓரிடத்தான்களை வெப்ப நியூத்திரன்களால் தாக்கும் போது அணுநிறை 152 (47.77%), 154 (52.23%) கொண்ட இரு கதிரியக்க ஓரிடத்தான்கள் கிடைக்கின்றன.
 
 :&lt;sub&gt;63&lt;/sub&gt; Eu&lt;sup&gt;151&lt;/sup&gt;+N → &lt;sub&gt;63&lt;/sub&gt;Eu&lt;sup&gt;152&lt;/sup&gt;+γ1
 
 :&lt;sub&gt;63&lt;/sub&gt;Eu&lt;sup&gt;153&lt;/sup&gt;+N→&lt;sub&gt;63&lt;/sub&gt;Eu&lt;sup&gt;154&lt;/sup&gt; +γ2
 
 அதிக ஒப்புக் கதிரியக்கமுடைய &lt;sup&gt;152&lt;/sup&gt;Eu, &lt;sup&gt;154&lt;/sup&gt;Eu பெறுவது சாத்தியமானதே. மேலும் அணுநிறை 155 கொண்ட ஒரு ஓரிடத்தானும் கிடைக்கிறது. அது மிகக் குறைவாகவே உள்ளது. &lt;sup&gt;152&lt;/sup&gt;Eu, &lt;sup&gt;154&lt;/sup&gt;Eu இரண்டையும் தனித்தனியாகப் பிரிப்பது கடினமானதும் அதிக செலவாகக் கூடியதுமாக இருக்கிறது. &lt;sup&gt;152&lt;/sup&gt;E (26%) β துகளை உமிழ்ந்து &lt;sub&gt;64&lt;/sub&gt;[[கடோலினியம்|Gd]]&lt;sup&gt;152&lt;/sup&gt; ஆக மாற்றமடைகிறது. மீதமுள்ள &lt;sup&gt;152&lt;/sup&gt;Eu [[இலத்திரன் பிடிப்பு]] முறையில் &lt;sub&gt;62&lt;/sub&gt;[[சமாரியம்|Sm]]&lt;sup&gt;152&lt;/sup&gt; ஆக மாற்றமடைகிறது.&lt;ref name=&quot;nucleonica&quot;&gt;{{cite web |url=http://www.nucleonica.net/unc.aspx |title=Nucleonica: Universal Nuclide Chart |author=Nucleonica |date=2007-2011 |work=Nucleonica: Universal Nuclide Chart |publisher=Nucleonica |accessdate=July 22, 2011}}&lt;/ref&gt; &lt;sup&gt;154&lt;/sup&gt;Eu, β வை வெளியிட்டு &lt;sub&gt;64&lt;/sub&gt;[[கடோலினியம்|Gd]]&lt;sup&gt;154&lt;/sup&gt; ஆக மாறும் போது பல γ கதிர்கள் வெளிப்படுகின்றன. அவைகளின் ஆற்றல்
 0.122 முதல் 1.005 MeV வரையாகும்.
 
 &lt;sup&gt;152&lt;/sup&gt;Eu இன் அரைவாழ்வுக் காலம் 12.7 ஆண்டுகள், &lt;sup&gt;154&lt;/sup&gt;Eu இன் அரைவாழ்வு காலம் 16 ஆண்டுகள் ஆகும், சாதகமான இப்பண்புகளால் அவை தொழில்துறையில் பயனாகின்றன.
 
 == முன்காப்புக் குறிப்புகள் ==
 இதன் நச்சுத்தன்மை முழுவதுமாக இன்னும் ஆய்வு செய்யப்படவில்லை. மற்ற எடை மிகுந்த மாழைகளைக்காட்டிலும் அதிக நச்சுத்தன்மை கொண்டுள்ளதென்று கொள்ளுவதற்கான் முன்குறிபாடுகள் ஏதும் இல்லை. இம்மாழையின் துகள்கள் தீப்பற்றும் வாய்ப்புள்ளது. உயிர் உடலியக்கத்தில் ஏதும் குறிப்பிட்ட பயன்பாடுகள் உள்ளனவா என்று இன்னமும் தெரியவில்லை.
 
 == யூரோப்பியத்தைப் பிரித்தெடுப்பது ==
 
 யூரோப்பியம் விற்பனைக்குக் கிடைப்பதால் ஆய்வகங்களில் சிறப்பாகச் செய்யத்தேவை இல்லை.
 
 == மேற்கோள் ==
 * [http://periodic.lanl.gov/elements/63.html Los Alamos National Laboratory – Europium]
 
 == வெளி இணைப்புகள் ==
 * [http://www.webelements.com/webelements/elements/text/Eu/index.html வலையில் தனிமங்கள் பற்றிய தளம். யூரோப்பியம்]
 * [http://education.jlab.org/itselemental/ele063.html யூரோப்பியம் பற்றிய கல்வி]
 
 == அடிக்குறிப்புகளும் ==
 &lt;references/&gt;
 
 {{யூரோப்பியம் சேர்மங்கள்}}
 {{ஒடுக்கிகள்}}
 {{தனிம வரிசை அட்டவணை}}
 
 [[பகுப்பு:இலந்தனைடுகள்]]
 [[பகுப்பு:தனிமங்கள்]]
 [[பகுப்பு:யூரோப்பியம்| ]]